Odense Adresse-Contoirs Efterretninger, 1840-06-26
J den af Repræsentantskabet for Studenterforeningen udstædte Protest mod det akademiske Senats Opløsningsdeeret hedder det blandt Andet: "Over Studenterne er der ved Universitetslovene hjemlet Senatet en vis Myndighed. Dennes Grændse er ingenlunde med Bestemthed angivet; lang Praxis har gjort Retsforholdet end mere tvivlsomt. Men Loven indeholder intet Bud og den nærmeste Fortid ingen Praxis, der har kunne overtyde os om, at der er hjemlet Senatet Magt til at formene Studiost at indgaae Foreninger med lovlige Formaal eller med Andre at deeltage i saadanne. Over Candidaterne har Senatet ingen Myndighed. At disse eiheller træde i noget Retsforhold til Senatet ved at vorde Medlemmer af et Samfund, der fører Navn af Studentersamfund og forhandler academiske Anliggender, behøver intet Beviis. Senatet har selv erkjendt dette i Skrivelser, af 3 Febr. og 23 Mai d. A. Men det hele Samfunds Retsforhold kan ikke være at bestemme efter et Navn, der vitterligen bruges i videre og engere Betydning; eiheller efter dets Forhandlingers Gienstand, hvilken staaer aaben for Enhver; eiheller efter den Afhængighed, i hvilken Nogle af dets Medlemmer muligen maatte befinde sig. Samfundets Retsforhold hviler paa den samme Basis, paa hvilken Adgangsretten for dets Medlemmer er grundet; denne Basis er, som forhen bemærket, ikke Studium ved Universitetet, men academisk Borgerret, erhvervet nedenfor Grændsen af 12 Aar. Senatet kan derfor ikke have nogen Øvrighedsret over Samfundet som saadant, end mindre Magt til at decretere dets Ophævelse." Senest har det opløste Samfund fra Politidirecteuren, Etatsraad Bræstrup, modtaget følgende Skrivelse: "Ligesom det academiske Senat ifølge en under 16 ds. udstædt Bekjendtgjørelse har ophævet den under Navn af Studentersamfund stiftede Forening, saaledes kan jeg paa Grund af de i bemeldte Bekjendtgjørelse anførte Omstændigheder, heller ikke for Politiets Vedkommende længere erkjende dette Samfund som et af dem, der ved den allerhøieste Cabinetsordre af 10 Marts 1780 ere tilladte, og jeg finder mig desaarsag foranlediget til herved at tilbagekalde den Autorisation til dets Bestaaen, som maatte kunne hentes, fra min Skrivelse af 28 Marts sidstleden, hvorved den ovennævnte Cabinetsordre er meddeelt. Den provisoriske Formand, Hr. Ploug, har dertil svaret, at Samfundet formeentligen aldrig har kunnet henhøre under de i den citerede Cabinetsordre tilladte Foreninger. "Denne Forening - hedder det videre – kan ikke betragtes som en Klub, men maa henregnes til saadanne Associationer, som f. Ex. Trykkefrihedsselskabet, det pædagogiske Selskab, Musikforeningen o. s. v., der i enkelte Møder afhandle meere eller mindre specielle og bestemt angivne Anliggender og om hvilke der i vor Lovgivning Jntet er bestemt. Repræsentantskabet har ikke kunne overbevise sig om, at saadanne Associationers Bestaaen afhænger af Politiets Godtbefindende, men maa formene, at de, saafremt deres Formaal. er aldeles lovligt og saalænge de intet ulovligt Skridt have foretaget eller givet nogen grundet Mistanke om at atten tere et saadant, ikke kunne ophæves uden ved en ny Lov eller ved en allerhøieste Resolution. Repræsentantskabet er saaledes ikke i Stand til med fuldkommen Vished at afgjøre, om Deres Høivelbaarenheds Skrivelse skal betragtes, som en Tilbagekaldelse af en Autorisation, De muligviis selv har anseet for mindre nødvendig, eller som et formeligt Forbud mod fremtidige Sammenkomster af Samfundets Medlemmer. Førend Repræsentantskabet derfor tager nogen endelig Beslutning, skulde jeg udbede mig Deres Høivelbaarenheds Erklæring, om De i det Tilfælde, at Repræsentantskabet sammenkaldte Samfundet til en Generalforsamling, vilde beslutte Dem til, ved Politiets Magt, at formene os dens Afholdelse." Theaterchefen, v. Lewezau, er udnævnt til tillige at være Chef for det kongelige Kapel.